Hoogtepunte in die Suid-Afrikaanse geskiedenis – die Khoi-Khoi van die Suid-Kaap – Roekeloos
Gepubliseer deurRoekeloos	 09/01/2021 18/05/2021
2 Kommentare op Hoogtepunte in die Suid-Afrikaanse geskiedenis – die Khoi-Khoi van die Suid-Kaap
Die Suid-Kaap was die tuiste van uitsonderlike mense 'n paar duisend jaar gelede. Uitgrawings by die Blombos-grot naby Stilbaai het juweliersware opgelewer wat sowat 75 000 jaar oud is. Dit is klein skulpies met gate in wat vermoedelik in 'n halssnoer geryg was. Hierdie tipe sierkuns is 'n bewys van simboliese denke.
Khoi-Khoi breek hul kamp af, deur Samuel Daniell, 1805
Van die vroegste getuienis van 'n pyl en boog is gevind in die Kango-vallei in die Suidwes-Kaap. Hulle is sowat 18 000 jaar oud.
Die grootste Khoi-Khoi bevolking het in die goeie weiveld van Suidwes-Kaapland gewoon. Die groep was tienduisende sterk en het 'n veewagter-ekonomie gehad wat Europese seevaarders van vleis voorsien het voor 'n Europese nedersetting hier gestig is. In aanvulling tot die bees- en skaapboerdery het hulle het ook gejag en die grond bewerk. Portugese seevaarders skryf dat die Khoi-Khoi ook koper juweliersware gemaak het en groot waarde op yster geplaas het as spiespunte. Hulle het ook dagga in handel met die Europeërs gebruik. Die Khoi-Khoi van die Suid-Kaap was veral bekend vir hul erdepotte vir die stoor van water en melk.
Die Khoi-Khoi het vee net by geleentheid vir eie gebruik geslag. Hulle is hoofsaaklik vir die belangrikste voedingsbron, melk, aangehou. Beeste is ook gebruik vir vervoer en om oorlog mee te voer. Wanneer hulle geslag is, is die vel gebruik vir onder andere klere, tasse en flesse.
Gepubliseer deurRoekeloos 09/01/2021 18/05/2021 Gepubliseer inAardig, Boeke, Kuns & OntwerpSleutelwoorde: 1805, Blombos, Kango-vallei, Khoi-Khoi, Samuel Daniell, Stilbaai, Suid-Afrika, Suid-Kaap, Suidwes-Kaap